**UPUTSTVO ZA RECENZIRANJE**

**PUBLIKACIJA UNIVERZITETA CRNE GORE**

U procesu u kom se od rukopisa prijavljenog na Konkurs dolazi do Univerzitetske publikacije, recenziranje rukopisa je od posebne važnosti: „Svaka publikacija mora imati pozitivne recenzije u skladu sa normama ovog pravilnika i odlukama Uredništva“ (član 4, stav 4 Pravilnika o izdavačkoj djelatnosti Univerziteta Cren Gore, Bilten UCG broj 571/22).

Recenzenti se, po pravilu, imenuju iz redova nastavnika ili naučnika iz oblasti koju prijavljeni rukopis obrađuje.

Za nastavnu publikaciju traži se mišljenje najmanje tri nezavisna recenzenta, od kojih barem jedan mora biti recenzent koji nije zaposlen na Univerzitetu Crne Gore.

Za nenastavnu publikaciju, izuzev serijskih publikacija, traži se mišljenje najmanje jednog nezavisnog recenzenta, koji ne mora biti van institucije predlagača rukopisa.

Recenzent je dužan da Uredništvu organizacione jedinice dostavi recenziju u roku od 30 dana od dana slanja rukopisa na recenziju. Izuzetno, rok za dostavljanje recenzije može biti produžen u slučajevima predviđenim članom 16 stav 11 Pravilnika o izdavačkoj djelatnosti Univerziteta Crne Gore.

Recenzenti su dužni da recenziju dostave na propisanom obrascu (link ka obrascu za recenziranje rukopisa).

Sama recenzija treba da predstavlja samostalni rad recenzenta i da zadovoljava najviše akademske i etičke standarde. Od recenzenta se očekuje da dâ stručno, obrazloženo mišljenje o recenziranom rukopisu, kao i zaključak i konačnu ocjenu recenziranog rukopisa.

U opisnom dijelu recenzentskog izvještaja se očekuje da recenzent tretira suštinska pitanja u vezi sa rukopisom, definiše njegove opšte vrijednosti i uporedi ga sa eventualnim sličnim, već postojećim, objavljenim djelima te jasno obrazloži zašto bi potencijalni čitaoci bili zainteresovani za tu publikaciju i zašto bi objavljivanje te publikacije bilo važno za Univerzitet Crne Gore.

U nastavku opisnog dijela recenzije, preporučuje se da recenzent eksplicitno navede glavne argumente u prilog svom mišljenju i zaključku o djelu, kao i da navede sugestije i komentare, ukoliko ih recenzent smatra neophodnim a sve u cilju formiranja što kvalitetnije verzije rukopisa koji će zadovoljiti najviše akademske standarde.

Nakon prihvatanja recenzija od strane Uredništva, recenzenti stiču pravo na naknadu po osnovu recenziranja nastavne, odnosno nenastavne literature, a u skladu sa Pravilnikom o autorskim i drugim honorarima i naknadama Izdavačke djelatnosti Univerziteta Crne Gore.